וויל סמית': "בפעם הראשונה שהציעו לי לגלם את הג'יני אמרתי 'אין סיכוי'"
הכוכב הענק מספר על ההחלטה להיכנס לנעליים של רובין ווליאמס. וגם: למה גיא ריצ'י, שמזוהה עם סרטים אלימים, לקח את התפקיד?
אלאדין", סרט האנימציה שיצא בשנת 1992, הוא אחד מסרטי האנימציה האהובים בהיסטוריה. הסרט, שהפך לשובר קופות עצום, היה הראשון להשתמש בשחקן מפורסם כמדובב כשרובין וויליאמס, שהלך לעולמו בשנת 2014, גילם את הג'יני בתפקיד שהפך לאיקוני. לאחר מכן, הגיעו שני סרט המשך, כשלא מעט מהקרדיט על ההצלחה רשום על שמו של וויליאמס.
לנעליים הענקיות של השחקן המנוח נכנס וויל סמית', בעיבוד הלייב אקשן לקלאסיקה של דיסני שמגיע היום (ה') לבתי הקולנוע. למרות שהוא נראה כמו סמית' עצמו, הג'יני החדש הוא כולו עבודת מחשב אך סמית' מופיע כעצמו לאורך רוב הסרט כדי לא להפחיד את הילדים.
השחקן ההוליוודי ששווה 300 מיליון דולר, לא התלהב מההצעה שקיבל תחילה, "הציגו לי את הרעיון של לגלם את הג'יני ב'אלאדין' והתגובה הראשונית שלי הייתה 'אין סיכוי'. רובין וויליאמס שיחק אותה בתפקיד אז הרגשתי שזה משהו שאני לא רוצה לגעת בו", סיפר סמית' לג'ימי פאלון, "מה שעשה לי את זה היה כששיחקתי עם המוזיקה "Friend Like Me".
הכוכב גוזר פה משכורת כפולה, כשחקן וכמפיק מוזיקלי עם עיבודי היפ-הופ לשירים המקוריים. בדיסני השקיעו המון כדי שהגרסה החיה החדשה תראה כמו המקור האהוב, כולל סצנה שצולמה עם אלף ניצבים.
בענקית הקולנוע הימרו ובחרו בגיא ריצ'י, במאי שמזוהה עם סרטים אלימים כמו "סנאץ'" ו-"לוק, סטוק ושני קנים מעשנים", להיות זה שמוביל את הפרויקט. "היה המון לחץ מהילדים שלי ליצור משהו שכולם יוכלו לראות", סיפר הבמאי המוערך.
אחרי ההשקעה הכלכלית בכוכב כמו סמית' ובמאי בסדר גודל של ריצ'י, החליטו לחסוך בהפקה דווקא בתפקידים הראשיים וליהקו שחקנים אנונימיים לגלם את יסמין ואלאדין. העלילה היא מעין חופשי ל"סיפורי אלף לילה ולילה" ומגוללת את סיפורו של נער עני שמתאהב בנסיכה ונעזר בג'יני כדי להפוך לנסיך עשיר ולכבוש את ליבה.